OzLabs/hebrew-wiki-articles huggingface dataset:
קאמי ז'ורדן

מארי אנמון קאמי ז'ורדן (בצרפתית: Marie Ennemond Camille Jordan; 5 בינואר 1838 – 22 בינואר 1922) היה מתמטיקאי צרפתי שעסק בתחומים רבים במתמטיקה ובין היתר היה ממשיך דרכו העיקרי של גלואה בפיתוח שיטתי של תורת החבורות. בנוסף כתב ז'ורדן את הספר "קורס באנליזה" (צרפתית: Cours d'analyse), שהשפיע על מתמטיקאים רבים (הארדי בספרו "התנצלותו של מתמטיקאי" מציין את הספר כנקודת מפנה בתפיסת עולמו כמתמטיקאי).

== קורות חייו ==
ז'ורדן נולד בליון שבצרפת, שם התגורר ולמד בילדותו, וב-1855 עבר עם אשתו הטרייה (מארי איזבל מונה - בתו של סגן העיר ליון) לפריז כדי ללמוד באקול פוליטקניק. הוא למד שם הנדסה, וב-1861 נבחן על הדוקטורט שלו. עם תום לימודיו עזב ז'ורדן את פריז ועבד כמהנדס בפריבאס ולאחר מכן בשאלון-סור-סון, עד שלבסוף חזר לפריז. במהלך תקופה זו נולדו לו ולאשתו לא פחות משני בנים ושש בנות. ב-1873 התקבל ז'ורדן כבוחן באקול פוליטקניק, ב-1876 נתמנה לפרופסור לאנליזה, ובשנים 1883-1885 קיבל משרת הוראה מקבילה בקולז' דה פראנס.

לאחר מותו נאספו כל כתביו לארבעה כרכים עבי-כרס בהוצאת Gauthier-Villars. שניים מהם מכילים את כל כתביו בתורת החבורות, אחד מהם עוסק באלגברה ובתורת המספרים, והאחרון עוסק בטופולוגיה של פאונים, משוואות דיפרנציאליות ומכניקה.

== עבודתו ==
בתקופתו של ז'ורדן טרם הייתה מקובלת החלוקה לנושאים כפי שהיא מקובלת היום, וכך נושאים טופולוגים שימשו כר פורה לרבות מעבודותיו הראשונות. היכרותו עם עבודתו של רימן ורעיונותיו בנושא סימטריות הביאו אותו לכדי ניסוח של חבורות סימטריה והומוטופיה ללא שימוש בכלים מתורת החבורות וללא שנחשף לעבודתו של מביוס.
עבור ז'ורדן חבורה הייתה מה שאנו היינו מכנים היום חבורת תמורות (מושג החבורה כמבנה מופשט יותר יומצא רק כמה שנים מאוחר יותר). מתוך ניתוח מעמיק של הרעיונות של גלואה הגדיר ז'ורדן את מושג סדרת ההרכב והוכיח את משפט ז'ורדן הולדר.
בנוסף עסק ז'ורדן בבעיית הסיווג של חבורות סופיות. למרות שהסיווג של חבורות אבליות סופיות היא משימה פשוטה באופן יחסי, הסיווג של חבורות הרכב סופיות אינה כזו. אף על פי כן סימן ז'ורדן יעד זה כמטרה למחקריו, ודבק בה גם בידיעה כי ייתכן שלעולם לא תבוא על סיומה.

גישתו הייחודית ושיטותיו פורצות הדרך סללו את הדרך למתמטיקאים רבים אחריו. ז'ורדן ליקט את רעיונותיו החדשים בשנים 1860-1870 לספר על תמורות ומשוואות אלגבריות (צרפתית: Traité des substitutions et des équations algebraique). ספר זה, שכלל בין היתר את הניסוח המקורי של צורת ז'ורדן, החזיר את רעיונותיו של גלואה למרכז הבמה ושימש כאבן יסוד בהוראת תורת החבורות באוניברסיטאות ברחבי העולם.

== מונחים על שמו ==
* צורת ז'ורדן באלגברה
* משפט העקום של ז'ורדן
* מידת ז'ורדן בתורת המידה
* משפט הפירוק של ז'ורדן בתורת המידה
* משפט ז'ורדן-הולדר בתורת החבורות
* משפט החבורות הליניאריות הסופיות של ז'ורדן (ידוע גם כמשפט ז'ורדן-שור)
* פירוק ז'ורדן-שבליי בתורת האופרטורים
* פירוק ז'ורדן (אלגברת לי)
* הלמה של ז'ורדן בתורת המספרים

== ראו גם ==
* אווריסט גלואה

== קישורים חיצוניים ==

* [http://www-history.mcs.st-andrews.ac.uk/Biographies/Jordan.html ביוגרפיה של קאמי ז'ורדן], באתר MacTutor 
* 

קטגוריה:מתמטיקאים צרפתים
קטגוריה:בוגרי אקול פוליטקניק
קטגוריה:סגל אקול פוליטקניק
קטגוריה:חברי האקדמיה למדעים ולאמנויות של גטינגן
קטגוריה:צרפתים שנולדו ב-1838
קטגוריה:צרפתים שנפטרו ב-1922
משפחת אפשטיין

משפחת אפשטיין (נכתב גם: אפשטין ועפשטיין) היא משפחת לויים יהודית, בת כחמש מאות שנה, שהצמיחה מתוכה רבנים, סופרים, מנהיגי ציבור, חוקרים ומלומדים.

הרב ברוך אפשטיין, שחקר את מוצא המשפחה, כתב כי מוצא משפחת אפשטיין מספרד, מצאצאי רבי אהרן הלוי מברצלונה (הרא"ה) ורבי זרחיה הלוי מגירונדי, בעל המאור. שמה המקורי היה בנבנשתי. לאחר פרעות במאה ה-14 בספרד התיישב חלק מהמשפחה בטורקיה וחלק אחר בגרמניה, בעיר אפשטיין שבמדינת הסן, ושם החליפו בני המשפחה את שמם מבנבנשתי לאפשטיין.

על פי ספרו של הרב ברוך אפשטיין נעשה עץ יוחסין של המשפחה ומכיל רבנים רבים.<ref>ראו [https://sites.google.com/site/epsteinhaim/%D7%A2%D7%A5-%D7%94%D7%99%D7%95%D7%97%D7%A1%D7%99%D7%9F-%D7%A9%D7%9C-%D7%9E%D7%A9%D7%A4%D7%97%D7%AA-%D7%A2%D7%A4%D7%A9%D7%98%D7%99%D7%99%D7%9F?authuser=0 באתר לזכרו של חיים מנחם אפשטיין] ובדברי בנו על עץ היוחסין.</ref>

יש ענף אחר של משפחת אפשטיין שאינו קשור למשפחת אפשטיין הלויים. אחד מבני המשפחה, הרב משה מרדכי אפשטיין, אף שינה את איות שם משפחתו לאפשתֵין, כדי למנוע את ייחוסו בטעות למשפחת אפשטיין הלויים. גם ר' פנחס אפשטיין ראב"ד העדה החרדית ואחיו ר' זרח אפרים אפשטיין ראש ישיבת תורת חיים הם מאותה המשפחה.

==מבני המשפחה==
* הרב אריה לייב הלוי אפשטיין – רב ומקובל במאה ה-18, בעל הפרדס.
* הרב קלונימוס קלמן הלוי אפשטיין – מגדולי החסידות, בעל המאור ושמש.
* הרב יחיאל מיכל אפשטיין – רבה של נובהרדוק, בעל ערוך השולחן.
* הרב ברוך אפשטיין – בנו של הרב יחיאל מיכל אפשטיין. בעל התורה תמימה.
* הרב משה יחיאל הלוי אפשטיין – האדמו"ר מאוז'רוב.
* הרב אפרים מרדכי בן שלמה זלמן עפשטיין - מחבר ספר מחנה אפרים על המהרש"א (וילנה תרמ"ג).
*הרב יצחק הלוי אפשטיין היה דיין בתל אביב, ממקימי הרבנות הצבאית ומעורכי האנציקלופדיה התלמודית
* הרב יצחק אייזיק אפשטיין ב"ר מרדכי הלוי (נודע בכינויו ר' אייזיק הוֹמְלֶר) מגדולי תלמידיו של אדמו"ר הזקן בעל התניא והשולחן ערוך הרב.
* פרופ' יעקב נחום אפשטיין - חוקר תלמוד וממקימי האוניברסיטה העברית בירושלים.
* יורי לויטן - שדר רדיו מוסקבה במלחמת העולם השנייה
 

עוד מצאצאי המשפחה: 
* האדמו"ר רבי מנחם נחום עפשטיין מקוברין - ביאליסטוק. (על אף ששם משפחתו עפשטיין, איננו בן אחר בן למשפחת עפשטיין אלא שם משפחתו המקורי היה קצנלבוגן, וסביו אימץ את שם משפחת חותנו). 
* הרב שאול קצנלנבוגן בן אחר למשפחת עפשטיין, שינה את שם משפחתו מעפשטיין לקצנלנבוגן), וצאצאיו, ובהם: החזון איש (הרב אברהם ישעיהו קרליץ) הרב פרופ' שאול ליברמן.
* הרב מרדכי זאב גולדשטיין - רב בליסקווא ומחבר ספר פתחי עולם (וילנה תרמ"ג).
* עמוס אפשטיין - איש עסקים

==הערות שוליים==

*
אפשטיין
קטגוריה:משפחת בנבנשתי
מכתבו של מנחם מנדל

"מכתבו של מנחם מֶנְדֶל" הוא שיר של נתן אלתרמן, בו מתייחס המשורר למאורעות השואה באירופה, ופורסם במסגרת "הטור השביעי" בעיתון "דבר" ב-9 במרץ 1945. השיר פורסם לקראת סוף המלחמה, וקדמו לו שירים נוספים העוסקים בנושא, כשהבולט בהם הוא "מכל העמים".

בשיר מופיעה תגובתו של אלתרמן למשמע הבשורות המרות על גורל יהדות אירופה, וזאת שוזרת את אסונו של העם היהודי בדמויותיו המוכרות של הסופר היידי הידוע שלום עליכם. אלתרמן ניסח את השיר כמכתב אחרון או צוואה ששולח מנחם מנדל, גיבור ספרו של שלום עליכם, לאשתו שיינה שיינדל. בכך המשיך כביכול את מכתביו של מנחם מנדל לאשתו באותו סגנון אירוני שכתב שלום עליכם, אולם בהבדל מרכזי: אלתרמן המית ביצירתו את מנחם מנדל, והמת הוא המדבר בשיר ("כך הלכתי חיים כך שוכב אני מת, כי דמותי, כך אומרים, היא בת נצח"). הוא מוסיף ומספיד בשיר זה דמויות נוספות של שלום עליכם: "טוביה מת, ומת מוטל בן פייסי החזן... ועל שלג נח סטמפניו, קט ויחף... וגם טופ'לה נח, טו טו ריטו התם" (סטמפניו, גיבור הנובלה הנושאת שם זה, והילד טופל'ה טוטוריטו, גיבור הסיפורים "האולר" ו"הדגל").

בהספידו את הדמויות הספרותיות שזוהו כל כך עם יהודי מזרח אירופה, ביכה אלתרמן לא רק את רצח היהודים בשואה, אלא גם את חורבן תרבותם העשירה, בייחוד תרבות היידיש, כמו הספרות והשירה היידית העשירה, וכן הספיד את העיירה היהודית הישנה, השטעטל, על אורח חייה ואנשיה.

על פי מבקרת הספרות עינת יקיר, גם שפת השיר היא רבת משמעות. במותן של הדמויות, נכחדה גם היידיש, השפה שבה הן נוצרו, והן נבראו מחדש בצלם העברית. "בשירו של אלתרמן מדברים פתאום כולם עברית, והמעבר הזה אפשרי רק במחיר מותם".

בפרסום המקורי כלל השיר ארבעה עשר בתים, אולם בגרסה שפרסם אלתרמן כשאיגד מבחר משירי הטור השביעי בשנת 1948 השמיט את הבית העשירי וערך מספר תיקונים קלים.

לחן לשיר נכתב בידי משה וילנסקי.

שבעה מתוך בתי השיר הולחנו והוקלטו בשנת 1974 על ידי שלמה ארצי לאלבום "לכל החברים מהמסע מים אל ים", אלבום שהושפע ממלחמת יום הכיפורים.

==קישורים חיצוניים==

* 
* [http://web.nli.org.il/sites/nlis/he/btz/Pages/song.aspx?SongId=Bait_Lazemer003898528&SysNum=003898528#SongId=Bait_Lazemer003898528&SysNum=003898528 השיר בלחנו של משה וילנסקי] בביצוע ויקטוריה חנה
* 

==הערות שוליים==

קטגוריה:שירת השואה
קטגוריה:שירים על השואה
קטגוריה:שירים שנכתבו על ידי נתן אלתרמן
קטגוריה:שירי הטור השביעי
קטגוריה:שירים שהולחנו על ידי משה וילנסקי
קטגוריה:שירים שהולחנו על ידי שלמה ארצי
קטגוריה:שירי שלמה ארצי
קטגוריה:שירי 1945
קטגוריה:שירים על מכתבים
אריסטו מכיוס

אריסטו מכיוס (ביוונית: Ἀρίστων ὁ Χίος), היה פילוסוף יווני בן המאה השלישית לפנה"ס.

==ביוגרפיה==
הוא נולד באי כיוס והגיע לאתונה שבה שמע את הרצאותיו של זנון מקיטיון, מייסדה של האסכולה הסטואית בפילוסופיה היוונית. לעיתים השתתף גם בהרצאותיו של פולמון מאתונה, שעמד בראש האקדמיה האפלטונית מ-314 עד 269. אם כי אריסטו מכיוס נמנה עם חוגיו של זנון מקיטיון, הוא זנח את תורת מורהו בהביעו התנגדות לשניים מענפי הפילוסופיה של האסכולה הסטואית: לוגיקה ופיזיקה.

אריסטו מכיוס היה אדם בעל כוח שכנוע ונואם מעולה. הוא פתח את בית ספרו בגימנסיה בשם צינוסרגס, שהייתה ממוקמת בפרבר של אתונה ושנודעה בשל קשריה עם הפילוסופים הציניקנים. נהרו אליו תלמידים כה רבים עד כי הרשה כניסה חופשית לכל מי שאבה להאזין לדבריו. הוא אמר שחבל כי חיות פרא הן חסרות בינה כי אחרת היו מסוגלות להשתתף בשיעוריו.

==תורתו==

לא ניתן לתאר את תורתו בשלמותה, כי מכל כתביו לא שרד דבר בשלמותו, אבל יש בידינו קטעים של מחברים מאוחרים יותר שלפיהם הוא הושפע רבות מן הזרם הציניקני בפילוסופיה היוונית. הוא סבר כי הלוגיקה איננה חשובה משום שאין בה דבר משותף עם בני האדם, והתייחס לדיאלקטיקה כמלאכותית וחסרת ערך.

הוא דחה גם את הפיזיקה באומרו שהיא מעבר להשגה האנושית. דעותיו אלה משתקפות בדבריו על אלוהים שלדעתו הוא בלתי ניתן לתפיסה וחסר תחושה, וכי אין לדעת בוודאות כלשהי אם הוא ישות חיה או שאיננו כזה. דברים אלה היו בניגוד גמור לתורתו של זנון מקיטיון שצידד בדעה כי היקום הוא ישות חיה ובעלת תבונה.

זנון מקיטיון חילק את הפילוסופיה לשלושה ענפים: לוגיקה שכללה רטוריקה, דקדוק ותאוריות בדבר תפיסה חשיבה, פיזיקה שכללה לא רק את המדע אלא גם את טבעו האלוהי של היקום, ואתיקה שמטרתה הייתה להגיע אל האושר באמצעות דרך חיים התואמת את הטבע. אולם בעבור אריסטו מכיוס האתיקה הייתה הענף היחיד של הפילוסופיה, אם כי היו לו הסתייגויות גם באשר אליה באומרו כי צִדה המעשי הוא חסר ערך ותועלת.

אריסטו מכיוס הגן על תורת ההכרה של האסכולה הסטואית נגד תורת הספקנות שבה צידד הפילוסוף ארקסילאוס שעמד בראש האקדמיה האפלטונית החל מ-264.
==קישורים חיצוניים==
* 

קטגוריה:פילוסופים יוונים
קטגוריה:סטואיזם
קארמה רוסקאיידה

כרמה רוסקאיידה סרה (בקטלנית: Carme Ruscalleda i Serra; נולדה ב-1952) היא שפית ממסעדת סאנט-פאו (Sant Pau) בסאנט-פאו דל מאר, סמוך לברצלונה. בבעלותה גם מסעדת Sant Pau de Tòquio ביפן.

==ביוגרפיה==

רוסקאיידה נולדה למשפחת איכרים שעסקה ביין ובגידול בקר והחלה לבשל בהיותה ילדה. היא למדה טכניקות שרקוטרי (הכנת מטעמי בשרים) ואחרי שהתחתנה עם בעל מכולת, טוני באלאם (Toni Balam), ב-1975, שכנעה אותו לפתוח מסעדה. סאנט-פאו נפתחה ב-1988, היא זכתה בכוכב מישלן ראשון ב-1991, זכתה בכוכב השני ב-1996 וזכתה בכוכב מישלן השלישי ב-2006. בשנת 2004 נפתחה מסעדת אחות בטוקיו, יפן. כיום יש להם חמישה כוכבי מישלן, שלושה במסעדה בקטלוניה ושניים במסעדה בטוקיו. מסעדה סאנט-פאו דל מאר זכתה בניקוד המקסימלי, שלוש שמשות במדריך קמפסה (Campsa Guide) ב-1999. המסעדה חברה גם במדריך השולחנות הגדולים בעולם.

המסעדה ממוקמת באמצע הדרך בין ברצלונה לג'ירונה, היא שוכנת במבנה שהוקם ב-1881 ושימש בעבר כאכסניה, בחדר האוכל יש מקום ל-35 אנשים והמסעדה פתוחה כל ימות השנה, רוסקאיידה היא השפית ובעלה מנהל את חדר האוכל.
מטבחה נשען במידה רבה על המסורת הקטלנית, אך הוא גם פתוח להשפעה גלובלית ומתמקד במוצרים טריים, איכותיים ועונתיים, עם דגש על מוצרים מהים, שלחופו המסעדה שוכנת. בצמוד למסעדה גן-ירק גדול שמספק את תצרוכתה.

מאז שנת 2000 כתבה כמה ספרים ובהם שמה דגש על בישול ארוחות בריאות, טעימות, מודרניות, קלות, במהירות; והיא כוללת בהם גם חלק ממתכוניה המותאמים למטבחים שאינם מקצועיים. ספרה הידוע ביותר הוא Cuinar per ser feliç (לבשל כדי להיות שמח; 2001). באנגלית התפרסם ספרה Carme Ruscalleda's Mediterranean cuisine (2007).

==ספריה==
<div style="direction: ltr;">
* Deu anys de cuina al Sant Pau (1998)
* Del plat a la vida (2000)
* Cuinar per ser feliç (2001)
* Un any amb Carme Ruscalleda (2004)
* Cuina a casa (2005)
* La cuina més fàcil i moderna (2006)
* Carme Ruscalleda's Mediterranean cuisine (2007)
</div>

==קישורים חיצוניים==

* [https://web.archive.org/web/20160504063813/http://www.ruscalleda.com/ האתר הרשמי של קארמה רוסקאלדה]
* אביטל ענבר, [https://web.archive.org/web/20110220123911/http://www.masa.co.il/article/2245/ברצלונה---האוכל-הכי-טוב/ ברצלונה - האוכל הכי טוב], מסע אחר,
* אמיר מרקוביץ', [http://onlife.co.il/פנאי/אוכל/13149/סן-פאו-מסעדה-של-פעם-בחיים סן פאו: מסעדה של פעם בחיים], באתר onlife, 27 בינואר 2011

==הערות שוליים==

קטגוריה:שפים ספרדים
קטגוריה:מחברות ספרי בישול
קטגוריה:שפיות
קטגוריה:ספרדיות שנולדו ב-1952
קטגוריה:ספרדים שנולדו ב-1952
א-תוחיד ואל-ג'יהאד פי אכנאף בית אלמקדס

א-תוחיד ואל-ג'יהאד פי אכנאף בית אלמקדס (בערבית: جحافل التوحيد والجهاد في فلسطين) הוא ארגון טרור ג'יהאדיסטי אסלאמיסטי פלסטיני סלפי שבסיסו ברצועת עזה. הארגון משייך עצמו לאידאולוגיה של אל-קאעידה.

== היסטוריה ==
הארגון הוקם בינואר 2008 על ידי הישאם אל-סעדני.

ההודעה על הקמת הארגון התפרסמה ב-6 בנובמבר 2008 במנשר המצהיר על נאמנות לאל-קאעידה, לאחר שלטענתם קיבלו מקימי הארגון מסר מאוסמה בין לאדן ואיימן א-זוואהירי. הארגון אחראי לניסיונות שיגור רקטות לשטחי אוכלוסייה אזרחית בישראל.

במרץ 2011 עצר חמאס את מנהיג הארגון הישאם אל-סעדני. המעצר סייע לצבא האסלאם, ארגון סלפי עזתי נוסף, להתבסס כארגון העל הסלפי ברצועה.

באפריל 2011 התפרסם הארגון כאשר פעיליו חטפו ורצחו ברצועת עזה את ויטוריו אריגוני, פעיל פוליטי איטלקי פרו-פלסטיני, כדי ללחוץ על חמאס לשחרר מהכלא את מנהיגם אל-סעדני.

באוגוסט 2012 שחרר חמאס את אל-מקדסי, על מנת שיהווה תחליף לצבא האסלאם, שהתחזק בעקבות מעצרו. לאחר שחרורו הקים אל-מקדסי את מועצת השורא של לוחמי הג'יהאד בסביבות ירושלים כמסגרת-על שכללה את הארגון לצד הארגון אנסאר א-סונה, ארגון סלפי נוסף.

באוגוסט 2012, לאחר שחרור אבו וליד אל-מקדסי מכלא חמאס, הרג צה"ל שני טרוריסטים מהארגון ברצועת עזה, בעקבות מידע שתכננו פיגוע טרור בחצי האי סיני. זמן מה לאחר מכן, ביצעו פעילי הארגון מתקפת טרור משולבת, שבמהלכה הרגו כ-15 חיילים ושוטרים מצרים בקרבת הגבול עם ישראל, השתלטו על עמדת המשטרה המצרית באזור מעבר כרם שלום, ולקחו עמם שני כלי רכב צבאיים משוריינים בניסיון לחדור לישראל. אחד המשוריינים, שהיה כנראה ממולכד, התפוצץ במעבר הגבול, והשני הצליח לחדור לישראל תוך חילופי אש עם כוח צה"ל, והושמד על ידי טיל ששוגר ממסוק קרב וירי טנקים.

==ראו גם==
* מועצת השורא של לוחמי הג'יהאד בסביבות ירושלים

==הערות שוליים==

קטגוריה:ארגוני טרור סוניים
קטגוריה:ארגונים המסונפים לאל-קאעדה
קטגוריה:ארגוני טרור ברצועת עזה
חזקה אין אדם מעיז פניו בפני בעל חובו

במשפט העברי, חזקה אין אדם מעיז פניו בפני בעל חובו היא חזקה הלכתית, מסוגת החזקות שאין אדם פועל בניגוד לטבעו או תכונותיו.

חזקה זו אומרת כי אנו מניחים שאדם לא יעז לשקר, ולטעון שאינו חייב כסף, בפני האדם שלו הוא חייב את הכסף. לכן אם יהיה דין ובו צד א' יטען שהשני חייב לו כסף וצד ב' יכחיש, נניח שאכן הצדק עם צד ב' והוא לא חייב כסף, שכן אם הוא היה משקר הוא היה 'מעיז פניו בפני בעל חובו' בניגוד לכלל הנקבע בחזקה.

==פרטי ההלכה==
===במודה במקצת===
מהתורה, אדם המודה במקצת חייב להשבע לבעל דינו כי הוא אינו חייב לו כסף, לעומת אדם הכופר בכל התביעה, שאינו חייב להשבע. את ההסבר לכך הסביר רבה: אין אדם מעיז פניו בפני בעל חובו לכפור הכול, ולכן כאשר אדם מודה במקצת, אנו חוששים אולי הסיבה לכך שהוא מודה במקצת הוא מכיוון שהוא חושש להעז בפניו בפני בעל חובו ולכפור הכול כאשר חבירו שעשה לו טובה מכיר בשקרו, ולכן הוא כופר חלקית. ייתכן גם, שהסיבה לכפירה אינה מכיוון שהוא גנב, שהרי מהתורה אדם החשוד להשבע לשקר חשוד גם לגזול, אלא ייתכן שאין לו כסף, והוא רוצה להשתמט מבעל חובו זמנית עד שיהיה לו כסף, ולכן הוא כופר בחלק מהכסף, ולכן הטילה עליו התורה שבועה, כדי שיודה.

למעשה, חזקה זו משמשת כתשובה לסברת מיגו, האומרת כי במקרה של אדם הטוען לזכותו, בלא להביא כל הוכחה לנכונות הטענה, אלא שהוא היה יכול לטעון, במידה שווה או פחותה של סיכון ולפחות באותה מידה של רווח, טענה אחרת טובה ממנה.- עובדה זו כשלעצמה מעניקה תוקף לטענתו העכשווית, "מתוך" שהיה יכול לטעון טענה אחרת. אלא שמיגו כזה, בו האדם בוש לטעון את טענתו האחרת נחשב כ"מיגו דהעזה", מיגו מטענה אחרת שהוא אינו מעיז פניו לטעון אותה, ולכן אין למיגו כוח, שהרי אין להחשיב שהיה בכוחו לטעון טענה אחרת, אם קיימת הגבלה המונעת ממנו לטעון את הטענה האחרת. 
===כופר הכל===
האמורא רב נחמן, שהתפרסם כדיין מומחה, קבע שגם כאשר הנתבע כופר לחלוטין בתביעה ואין כל ראיה לתובע - עליו להישבע שבועת היסת. התלמוד מסביר את הטעם לתקנתו: "חזקה אין אדם תובע אלא אם כן יש לו עליו" (), כלומר, דרכו של עולם שלתביעה יש יסוד כלשהו, ולכן ראוי שהנתבע ישבע על טענתו. מנגד, קיימת אכן החזקה האומרת כי אין אדם מעיז פניו בפני בעל חובו, ולפיה יש להניח שהנתבע דובר אמת ואינו מעיז להכחיש לגמרי תביעה צודקת. אך התלמוד מסביר, שייתכן שהנתבע אכן מתכוון לשלם את חובו כשיתאפשר לו הדבר, ובינתיים הוא משתמט על ידי הכחשתו עד שישיג את הסכום הדרוש, והשבועה תעודד אותו להודות בחובו ולשלם מיד.

התורה פטרה את מי שכופר הכל משבועה, מפני שאינו מעיז פניו לכפור הכל, ורק אם הודה במקצת - יש להניח שאולי כוונתו רק להשתמט זמנית מתשלום החוב. אולם בימי רב נחמן, מסבירים הראשונים, "רבו עזי פנים", והחלו לכפור בבעלי חובותיהם לגמרי, ולכן תיקן רב נחמן את השבועה.

==סברת החזקה==
בראשונים מובאים מספר סיבות לחזקה זו, בה אין אדם מעיז בפניו בפני בעל חובו, לכפור בפניו את הכסף שהלווהו. 

# מפני שעשה לו טובה (רש"י ב)
# מפני שמכיר בשקרו (תוספות שם).

==הערות שוליים==

קטגוריה:כללי חזקות
קטגוריה:כללים ועקרונות במשפט העברי
מסעוד בן שבת

רבי מסעוד בן יצחק בן שבת (סביב ה'תרכ"ג, 1863 - ד' בניסן ה'תשי"ט, 1959)<ref></ref> היה מקובל מחכמי קזבלנקה ותרודאנת. 

== קורותיו ==
נודע כמשורר נכבד, וכתב שירים רבים בעברית ובערבית יהודית. כיהן ברבנות בקהילות הכפריות של עמק הסוס (במיוחד באראזאן) עד אחרי מלחמת העולם השנייה. לאחר מכן התיישב בקזבלנקה, ושימש בה שוחט ובודק עד לפטירתו בה' בניסן תשי"ט בהיותו כבן 96.

מחבר הספר "עונג שבת" דרשות על חמישה חומשי תורה - דרשות מענייני דיומא - עיסוקו בתחום הקבלה והנסתר. הספר חובר בשנת "יהי עליכם סתר"ה" (1905) והסתיים בשנת "בשוב ה' את שיב"ת ציון" (1952).

==קישורים חיצוניים==
*
* [https://moreshet-morocco.com/tag/%D7%9E%D7%A1%D7%A2%D7%95%D7%93-%D7%91%D7%9F-%D7%99%D7%A6%D7%97%D7%A7-%D7%A9%D7%91%D7%AA/ מידע על שיריו ופעילותו]

==הערות שוליים==

קטגוריה:משוררים יהודים מרוקאים
קטגוריה:מקובלים
קטגוריה:רבנים מרוקאים
בן
קטגוריה:אישים שהועלו לקבורה בארץ ישראל
קטגוריה:יהודים הקבורים בהר המנוחות
קטגוריה:נפטרים ב-1959
טולאגי

טולאגי (אנגלית: Tulagi) הוא אי קטן באיי שלמה השוכן דרומית לאיי נגלה. העיר הנושאת את שם האי שימשה בירת הפרוטקטורט הבריטי באיי שלמה מ-1896 עד 1942, וכיום היא בירת מחוז המרכז.

הבריטים בחרו באי כמקום מושבה של הבירה בשל הבידוד היחסי שלו וכחלופה בריאה יותר לאיים הגדולים ומוכי המחלות של איי שלמה.

==מלחמת העולם השנייה==
כוחות האימפריה היפנית כבשו את טולאגי ב-3 במאי 1942, מתוך כוונה להקים בסביבתו בסיס מטוסים ימיים. יום לאחר שנחתו היפנים באי תקפו מטוסים מנושאת המטוסים האמריקאית יורקטאון את הספינות שעגנו בנמל טולאגי, כהקדמה לקרב ים האלמוגים.

כוחות אמריקאים, בעיקר נחתי גדוד הפושטים הראשון, נחתו בטולאגי ב-7 באוגוסט וכבשו אותו כחלק מהתוכנית לכיבוש האי גוודלקנל הסמוך. 

לאחר שנכבש על ידי כוחות נחתים וצי, שימש מעגן טולאגי מקום משכנן של סירות טורפדו, בהן PT-109, עליה פיקד ג'ון פיצג'רלד קנדי, לימים נשיא ארצות הברית.

==לאחר המלחמה==
כיום מתבססת כלכלת טולאגי על דיג מסחרי.

בנוסף, ענף התיירות, בעיקר תיירות צלילה גם הוא ענף כלכלי חשוב באי. מסביב לאי שוכנים שרידיהן של ספינות מלחמה רבות מימי מלחמת העולם השנייה, המהוות אתרי צלילה פופולריים. אך בשל מלחמת אזרחים שפרצה באיי שלמה בשנים האחרונות נפגע ענף זה.

==קישורים חיצוניים==

* 

קטגוריה:איי שלמה: גאוגרפיה
קטגוריה:איים באוקיינוס השקט
קטגוריה:ערי בירה לשעבר
פורניר

פסנתר מצופה פורניר מ-1829
ארון ספרים של [[איקאה מצופה פורניר]]
דוגמה לשיבוץ פורניר
בנגרות, פורניר (מגרמנית: Furnier או Wood veneer מאנגלית), הוא ציפוי העשוי משכבת עץ דקה מאוד (פחות מ-1 מ"מ) של עץ משובח, המודבקת על לוחות מעץ נחות או על לוחות עץ מעובד כמו MDF, שבבית, עץ לבוד וכדומה. פורניר נקרא בשוק גם ויניר.

באמצעות שימוש בציפוי פורניר ניתן לייצר לוחות עץ רחבים יותר מבול העץ המקורי. השימוש בפורניר מאפשר מראה של עץ יקר גם בריהוט זול, וגורם לחיסכון בכמות העץ. את הפורניר ניתן ללטש ולצבוע כמו כל עץ טבעי. על ידי שימוש בפורניר מסוגי עץ שונים והנחת פיסות הפורניר בצורות שונות יכול הנגר לעצב את מראה הרהיט כרצונו. ציפויים אחרים לעץ הם פורמייקה ומלמין.

== היסטוריה ==
ציפוי בפיסות עץ דקות היא אומנות המוכרת כבר ממצרים העתיקה, שבה נהגו לצפות ארונות קבורה ופרטי ריהוט של הפרעונים בפיסות עץ דקות במיוחד מעצים יקרי ערך שהובאו ממרכז אפריקה.

== שיטות ייצור ==
כדי לקבל פיסות עץ דקות ויחד עם זאת לנצל את העץ היקר עם פחת מינימלי, מקובלות כיום שיטות ייצור שמשתמשות במסור דק מאוד או בסכין, כשהשיטות העיקריות הן:
*סיבוב בול עץ מול סכין קבועה המקלפת אותו לשכבה דקה רציפה. בשיטה זו משתמשים בעיקר להפקת פורניר בעובי עד 3 מ"מ.
*העלאה והורדה של בול עץ לאורכו (עם כוון הסיבים) אל סכין קבועה לפריסה של שכבות דקות מלבניות.

==סוגי פורניר==
קיימים מספר סוגים של פורניר:
*פורניר טבעי - פיסות פורניר כפי שנפרסו מבול העץ ללא עיבוד. ניתן להשתמש בהן משני צידיהן (התוצאה תהייה שונה לכל צד בתלות באופי העץ וכיוון הסיבים)
*פורניר נייר - פורניר שנוצר מחיבור בהתאמה מושלמת של פיסות פורניר טבעי דק מאוד והדבקתם על נייר ליצירת גיליון רציף. פורניר זה משווק בגיליונות גדולים וניתן לכיפוף.
*פורניר פנולי - פורניר שעבר חיטוי בפנול ומשמש בעיקר לציפוי לוחות עץ מעובדים. גם פורניר זה נוח לכיפוף.
*פורניר צורני - פיסות פורניר שחוברו בשיבוצים שונים ליצירת עיצובים מיוחדים מוכנים מראש.

==ראו גם==
*פורמייקה

== קישורים חיצוניים ==

* [https://web.archive.org/web/20121112163600/http://www.idw.co.il/?categoryId=44599&itemId=86292 מהו פורניר], באתר (IMAGINE)
* 

קטגוריה:תעשייה
קטגוריה:עיצוב פנים
קטגוריה:עץ (חומר גלם)
Love Lockdown

Love Lockdown הוא שיר של אמן ההיפ הופ האמריקאי, קניה וסט. הוא יצא לאור בספטמבר 2008 בתור הסינגל הראשון מאלבום הסטודיו הרביעי שלו, 808s & Heartbreak. השיר, שהופק ונכתב על ידי וסט וג'ף באסקר, הופיע לראשונה בטקס פרסי ה-VMA של MTV
בשנת 2008 לקראת השקתו כסינגל. השיר, שהוא בעיקר פופ מינימלי, משלב אלמנטים של סינת'פופ ומוזיקה אלקטרונית, ומאופיין בשימוש תוכנת תופי ה-"Roland TR-808" ושירת ה-auto-tune בקולו של וסט.

== ביקורות ומכירות ==
למרות הסטייה הדרסטית משיריו באלבומיו הקודמים, קיבל השיר ביקורות טובות על ידי המבקרים, וצוין לעיתים קרובות בתור ה"שיא" באלבום. ג'וש טירנגיאל ממגזין "טיים" העמיד אותו במקום הראשון ברשימת השירים הטובים ביותר של שנת 2008. השיר, שהגיע בבכורתו למקום ה-3 במצעד הבילבורד הוט 100, זכה להצלחה מסחרית בארצות הברית ומכר מעל ל-3,000,000 עותקים ברחביה. האלבום זכה להצלחה מסחרית בינלאומית גדולה, כשהגיע לטופ 10 במצעדי סינגלים רשמיים במדינות רבות, ביניהן בריטניה, גרמניה, קנדה, אירלנד ועוד.

== וידאו קליפ ==
הקליפ לשיר הופיע לראשונה במופע של אלן דג'נרס ב-7 באוקטובר 2008. הקליפ צולם בדירתו של וסט, כשהוא מופיע לבוש בלבן ברקע לבן בזמן שהוא שר. במהלך השיר, חברי שבט אפריקאים מופיעים כשהם מכים על תופי דג'מבה לפי הקצב של השיר. יותר ויותר אנשים מופיעים עם המשכו של הקליפ, ובסופו מופיעות שתי דמויות נשיות גבוהות מופשטות ומעוטרות בקעקועים, המזכירים את קווי נסקה. הסרטון מסתיים כאשר וסט נח בתנוחה עוברית על הספה בחדר הלבן, כמחווה לסרט 2001: אודיסיאה בחלל.

== מצעדים ==

==קישורים חיצוניים==

קטגוריה:שירי 2008
קטגוריה:שירי קניה וסט
קטגוריה:שירים באנגלית
קטגוריה:שירים שנכתבו על ידי ג'ף באסקר
קטגוריה:שירים שנכתבו על ידי קניה וסט
קטגוריה:שירים שהופקו על ידי ג'ף באסקר
קטגוריה:שירים שהופקו על ידי קניה וסט
קטגוריה:שירי אלקטרופופ
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים בהוצאת רוק-א-פלה רקורדס
גרשון שטמר

גרשון שטמר (ה'תרפ"ד - כ"ז בשבט ה'תשס"ז 15 בפברואר 2007) היה יו"ר הנהלת העדה החרדית.

==ילדותו ונעוריו==
נולד בוורמס שבגרמניה ועלה לארץ ישראל בהיותו בן חמש. למד בתלמוד תורה של נטורי קרתא, בית המדרש "תורה ויראה" שברחוב בעל התניא בשכונת מאה שערים. מגיל צעיר היה פעיל במערכות שניהלה העדה החרדית, ואף נעצר מספר פעמים בהפגנות של נטורי קרתא. בשנת 1960 נידון ל 4 חודשי מאסר בגין סירוב להתייצב בלשכת הגיוס. במשפטו אמר לשופט שאינו מכיר במדינה ובבית המשפט.

==בעדה החרדית==
נודע כשמרן ואידאולוג מחמיר. מספר פעמים התעמת בהקשר זה עם חברי בית הדין של העדה החרדית. נהג לנזוף בהם אם לחצו את ידם של ציונים או חשודים בציונות, או אם נפגשו עם רבנים ואדמו"רים הנהנים מכספי מדינת ישראל. מסופר עליו שכאשר חשד במוסד כלשהו שהחל לקחת כספים מהמדינה, היה מגיע למקום כדי לבדוק אם אין חותמת של עיריית ירושלים על הכיסאות.

ארגן מחאות רבות נגד פתיחתם של בתי קולנוע בשבת, נגד תמונות נשים בפרסומות על אוטובוסים ותחנות ועוד. בין השנים 1979–1987 נהג לצעוד מדי שבת ברגל לכביש רמות כדי למחות על חילול השבת. כאשר נעצר, סירב לחתום על שטר ערבות או שחרור מבית המעצר, בהכריזו שאינו מכיר במדינה ובחוקיה.

לאחר המהפך הפוליטי של 1977 נותרו מוסדות העדה החרדית מאחור, מול מוסדות החינוך העצמאי שהחלו ליהנות מתקציבים מוגדלים. כדי למנוע הגירה אל מחוץ לשורות העדה, היה ממארגניה הראשיים של "קרן ההצלה" למימון מוסדות העדה.

שטמר היה אחד הפעילים להדחת עמרם בלוי משורות העדה, בעקבות פרשת נישואיו לגיורת רות בן דוד. היה אחד ממקימי מוסדות רמ"א, בשיתוף הגאב"ד, הרב משה אריה פריינד.

בפברואר 2005 לקה באירוע מוחי. נפטר בחודש שבט תשס"ז (פברואר 2007). לאחר מותו מונה דוד שלמה אייכלר להיות יו"ר העדה החרדית.

==קישורים חיצוניים==
* 

==הערות שוליים==

קטגוריה:העדה החרדית: אישים
קטגוריה:מאה שערים: אישים
קטגוריה:אנטי-ציונים יהודים
קטגוריה:ישראלים שנפטרו ב-2007
פצירה (ציפורניים)

ממוזער
פצירה היא כלי שמטרתו היא שפשוף ושחיקת ציפורניים ובכך לעצבן ולמנוע התפצלותן ושבירתן. בכלי נעשה שימוש בעיקר בטיפולי מניקור ופדיקור לאחר גזירת הציפורן שבאמצעות קוצץ ציפורניים, בתהליך השיוף מסירים תאי קרטין בולטים או מיותרים מלוחית הציפורן עד לקבלת גימור חלק. פצירת ציפורניים משמשת בעיקר נשים אך לא רק.

אף על פי שהפצירה המודרנית הופיעה רק בסוף המאה ה-19, קיימות עדויות לשימוש בכלים בעלי קווי דמיון לפצירה המודרנית וזאת לאורך תקופות שונות בהיסטוריה. מקרה בולט של שימוש בפצירה עוד לפני המאה ה-19 היא של מלכת צרפת, מארי אנטואנט אשר נודעה בחיבתה לכלי דמוי פצירה אשר היה עשוי מפומיס. תפוצת השימוש בכלי גברה בקרב הנשים שהסתובבו בחצר של ארמון ורסאי.

גם נגני גיטרה משתמשים בפצירה כדי למנוע יבלות שבדרך כלל נוצרות בעקבות נגינה מרובה.

== סוגי פצירות ==
פצירות ציפורניים עשויות מחומרים שונים, כגון קריסטל, קרמיקה, מתכת, או מתכת מצופה באבן ספיר.
* פצירת קרטון - לוח צר וארוך של קרטון מצופה בחלקיקי אבן שמיר חזקה, המסייעת בשחיקת הציפורן, בעוד שבסיס הקרטון מעניק לה גמישות.
* פצירת זכוכית – פצירה בעלת שטח זכוכיתי חלק, שאינה גורמת לשבירה או פציעה של הציפורן כפי שפצירת מתכת עלולה לגרום.

מידת החספוס של הפצירה נמדדת על ידי מספר, שמציין את הגודל הממוצע של החלקיקים. טווח הערכים נע בין 60 ל-240 כך שככל שהערך עולה רמת החספוס יורדת. מידת החספוס הנפוצה לשיוף ציפורן טבעית היא 180 grit.

==קישורים חיצוניים==

קטגוריה:קוסמטיקה
קטגוריה:כלים ומכשירים (היגיינה)
קטגוריה:ציפורני האצבעות
ג'ון טרנר

ג'ון טרנר (באנגלית: John Turner; 7 ביוני 1929 – 18 בספטמבר 2020) היה ראש ממשלת קנדה הזמני מ-30 ביוני 1984 עד 17 בספטמבר 1984.

==ביוגרפיה==
נולד בריצ'מונד, בריטניה ועבר עם אימו לקנדה בגיל 3. למד באוניברסיטאות ונקובר, אוקספורד ופריז. הוא הצטרף למשרד עורכי דין במונטריאול בשנת 1954.

נבחר לראשונה לפרלמנט מטעם המפלגה הליברלית בשנת 1962. בממשלתו של פייר אליוט טרודו שנבחר לראש ממשלה בשנת 1968, שימש כשר המשפטים, והחל משנת 1972 כשר האוצר.

לאחר שטרודו הודיע על פרישתו מתפקיד ראש הממשלה ב-1984, מינתה במקומו המפלגה הליברלית את ג'ון טרנר למחליפו. שבוע לאחר כניסתו לתפקיד הקדים טרנר את הבחירות בהן הובסה מפלגתו על ידי השמרנים. טרנר כיהן בתפקיד ראש הממשלה חודשיים וחצי בלבד. רק ראש ממשלה אחד בתולדות קנדה כיהן תקופה קצרה יותר (צ'ארלס טאפר, שכיהן 68 יום, 11 יום פחות מטרנר).

לאחר הפסדו בבחירות לבריאן מלרוני מהמפלגה הפרוגרסיבית שמרנית של קנדה, כיהן טרנר כראש האופוזיציה ואף ששיפר את מצב מפלגתו בבחירות הבאות, שנערכו ב-1988, הפסיד שוב למלרוני ופרש מראשות מפלגתו.

נפטר ב-18 בספטמבר 2020.

==קישורים חיצוניים==

* [http://archives.cbc.ca/politics/prime_ministers/clips/13056/ כתבות בטלוויזיה הקנדית על ג'ון טרנר] 
* 
* 

קטגוריה:ראשי ממשלת קנדה
קטגוריה:שרי המשפטים של קנדה
קטגוריה:שרי האוצר של קנדה
קטגוריה:חברי בית הנבחרים של קנדה
קטגוריה:קנדים שנולדו ב-1929
קטגוריה:קנדים שנפטרו ב-2020
סולם גנבים

סולם גנבים בין [[ילדים]]
חיילים ב[[צבא ארצות הברית משתמשים בסולם גנבים]]
סולם גנבים הוא פעולה של טיפוס אדם על כפות ידיו השלובות של אדם אחר מבלי להיעזר בציוד טיפוס.

מקור השם הוא ככל כנראה תרגום שאילה מהמילה הגרמנית "Räuberleiter".

סולם גנבים נושא את שמו משום שגנבים יכולים להשתמש בו כדי לעבור מעל גדרות ולהגיע לחלונות מבלי לשאת איתם סולם או אמצעי טיפוס אחר. שיטת טיפוס זו משמשת גם בפעולות צבאיות ומשטרתיות.

==טכניקת הטיפוס==
תנוחת הגוף של האדם שמבצע את סולם הגנבים תהיה בדרך כלל זקופה וידיו שלובות ומושטות מטה בצמוד לגופו, זאת במטרה לשאת את משקל גופו של האדם המטפס במאמצי מתיחה ולחץ על השלד תוך הימנעות ממאמצי כפיפה משמעותיים שדורשים פעולת שרירים מאומצת. בזמן הטיפוס משולבות ומהודקות אצבעות הידיים זו אל זו כך שהחיכוך ביניהם מאפשר נשיאת משקל האדם המטפס בעיקר במאמצי מתיחה על "מדרך כפות הידיים" שנוצר ללא הפעלה מאומצת של שרירי האצבעות.

לאחר הטיפוס על "מדרך כפות הידיים" יכול המטפס להמשיך ולטפס עם רגלו השנייה על כתפו של מבצע הסולם.

סולם גנבים יתבצע בדרך כלל בצמוד לקיר או עצם מקובע אחר שאליו נצמד מבצע הסולם מאחר שבמהלך פעולת הטיפוס משתנה מרכז הכובד של השניים באופן שעלול להביא לאיבוד שווי משקל ולנפילה.

מאחר שביצוע סולם גנבים בתנוחת גוף זקופה אינו דורש מאמצי שריר רבים, אלא רק מאמצי מתיחה ולחץ של השלד, יכול אדם אחד לבצע ללא קושי סולם גנבים לקבוצה גדולה של אנשים שיטפסו באמצעותו בזה אחר זה.

במטרה להימנע משריטות או לכלוך כתוצאה מהמגע שבין נעל המטפס לכריות כף היד, ניתן להשתמש בכפפות.

== קישורים חיצוניים ==

==הערות שוליים==

סולם גנבים, חיילים [[מתנדבי היישוב בבאפס, 1941]]

קטגוריה:טיפוס
קטגוריה:ביטויים
קטגוריה:משחקי ילדים
קטגוריה:שדאות
קטגוריה:צבא: הכשרה ואימונים
קטגוריה:משטרה
שירן צעירי

שירן צעירי (נולדה ב-18 בינואר 1986) היא כדורסלנית ישראלית המשחקת בעמדת הרכזת בקבוצת מכבי רמת חן ובנבחרת ישראל.

==קריירה בכדורסל==
צעירי גדלה בקבוצת בני הרצליה בין השנים 2000–2002. אחר-כך שיחקה במכבי רמת חן ב-2004 ובקבוצת בנות השרון.

בשנים 2007–2008 שיחקה באליצור חולון. בשנים 2008–2010 שיחקה בקבוצת מ.ס. בנות אשדוד.

בשנים 2010–2011 שיחקה באליצור רמלה, עמה זכתה בשלושה תארים: באליפות המדינה, בגביע המדינה וגם בגביע היורוקאפ.

בשנת 2012 חזרה לשחק בקבוצת מ.ס. בנות אשדוד ועם תחילת עונת 2014/15 חזרה לאליצור רמלה.

ב-30 ביולי 2015 חתמה צעירי במכבי רמת חן. ובתאריך 7 ביוני 2018 חתמה שוב באליצור רמלה.

===בנבחרת ישראל===
זכתה באליפות אירופה דרג ב' עם נבחרת העתודה של ישראל ב-2005, עמה עלתה למקום ה-14 באליפות אירופה דרג א' בהונגריה ב-2006.

צעירי משחקת גם בנבחרת ישראל בעמדת הגארד.

==קישורים חיצוניים==
* [http://www.safsal.co.il/hplayer.aspx?id=172 סטטיסטיקה], באתר ספסל
* 
* [http://www.safsal.co.il/article.aspx?id=3417 ריאיון עם שירן צעירי], באתר ספסל, 3 באוגוסט 2005

==הערות שוליים==

קטגוריה:כדורסלניות אליצור רמלה
קטגוריה:כדורסלניות מכבי עירוני רמת גן
קטגוריה:כדורסלניות מכבי אשדוד
קטגוריה:כדורסלניות אליצור חולון
קטגוריה:כדורסלניות בנות הרצליה
קטגוריה:כדורסלניות נבחרת ישראל
קטגוריה:ישראליות שנולדו ב-1986
קטגוריה:ישראלים שנולדו ב-1986
Amazing

Amazing הוא שיר של אמן ההיפ הופ האמריקאי, קניה וסט. השיר יצא לאור בתור הסינגל השלישי מתוך אלבום הסטודיו הרביעי שלו, 808s & Heartbreak. בשיר, שהופק על ידי וסט בשיתוף עם ג'ף באסקר, משתתף הראפר יאנג ג'יזי, ומכיל קולות רקע נוספים שסופקו על ידי מר הודסון וטוני ויליאמס. השיר ידוע גם בכך שהושמע רבות במשחקי פלייאוף ליגת ה-NBA בשנת 2009, והוא הופיע בפסקול למשחק "NBA 2K10". השיר, שהגיע בשיאו למקום ה-81 במצעד הבילבורד הוט 100 ולמקום ה-22 במצעד "שירי הראפ" בארצות הברית, היה מועמד לפרס גראמי בקטגוריית "ביצוע הראפ הטוב ביותר על ידי צמד או הרכב" בטקס גראמי ה-52.

== קליפ ==
הקליפ לשיר צולם בקאואיי, הוואי, בבימויו של הייפ וויליאמס. ב-13 באפריל 2009, העלה וסט לבלוג הרשמי שלו תמונות סטילס מהקליפ והודיע כי הוא ישוחרר בקרוב. הקליפ הושק ב-23 באפריל 2009 בתוכנית 106 & Park של BET והוא דורג במקום ה-91 במצעד הספירה לאחר: 100 הקליפים של 2009.

== קישורים חיצוניים ==

קטגוריה:שירי 2009
קטגוריה:שירי קניה וסט
קטגוריה:שירים באנגלית
קטגוריה:שירים שנכתבו על ידי ג'ף באסקר
קטגוריה:שירים שנכתבו על ידי קניה וסט
קטגוריה:שירים שהופקו על ידי ג'ף באסקר
קטגוריה:שירים שהופקו על ידי קניה וסט
קטגוריה:וידאו קליפים שבוימו על ידי הייפ ויליאמס
קטגוריה:שירי היפ הופ אמריקאיים
קטגוריה:סינגלים בהוצאת רוק-א-פלה רקורדס
יקב צרעה

יקב צרעה הוא יקב ישראלי המגדל את כרמיו בהרי יהודה.

== רקע ==
ב-1993 הקים רוני ג'יימס (1945–2008) את יקב צרעה על אדמת קיבוץ צרעה, אחד הראשונים בהרי יהודה. ב-2005 זכה רוני בפרס אשכול הזהב על תרומתו לעולם היין ולהכרה כ"מר טרואר" הישראלי. 

משנת 2006 יינן היקב הוא ערן פיק. החל משנת 2016, יקב צרעה הוא חלק מקבוצת קוורטט הרי יהודה.

== צוות ==
ערן פיק, יינן ומנכ"ל - ב-2006, הצטרף ערן פיק לצוות היקב כיינן ראשי. לערן תואר B.S בתורת היין והכרם (Viticulture and Enology) מאוניברסיטת דייוויס שבקליפורניה. את ניסיונו המקצועי רכש תוך התלמדות במספר יקבים בנאפה, סונומה, אוסטרליה ובורדו. ב-2016 קיבל ערן את התואר Master of Wine והפך לישראלי הראשון שנושא תואר זה.

דור ג'יימס, כורם - דור מלווה את היקב מיום הקמתו, והצטרף לצוות ככורם בשנת 2005. לדור תואר ראשון במדעי המדינה של מכללת עמק- יזרעאל, והוא בוגר החוג להוראת היסטוריה בסמינר אורנים.

Jean-Claude Berrouet, יועץ - במשך שנים רבות היה ברואה היינן הראשי של שאטו פטרוס. החל מ-2010 הוא נותן שירותי ייעוץ ליקב צרעה.

== יינות ==
יקב צרעה מייצר כ-100,000 בקבוקים בשנה כ-20% מהם משווקים לחו"ל. 75% מהיין לשוק המקומי מופץ למסעדות. יינות היקב מבטאים נאמנה את הטרואר הייחודי לכל כרם, והם נקראים על שם מקור מוצא.

‘הרי יהודה‘ אדום ולבן, המייצגים את אזור היין של הרי יהודה; ‘שורש‘ אדום ולבן, מענבים הגדלים בכרם שורש הנטוע על טרסות עתיקות בצמוד למושב שורש; ויין הדגל ‘מיסטי הילס‘ המופק מחלקה מובחרת בעלת טרואר יוצא דופן. 

החל מבציר 2002 כל יינות היקב כשרים.

ב-2016 קיבלו יינות היקב ציונים גבוהים ביותר ממגזין היין הנחשב Wine Spectator.

מ-2018 מקבלים יינות היקב ציון של 4 כוכבים במדריך היין של Hugh Johnson, הציון הגבוה ביותר הניתן.

בין השנים 2014-2016 נבחר שורש לבן ליין הלבן בעל הציון הגבוה ביותר בישראל על ידי מדריך היין הישראלי.

== כרם שורש ==
הנטיעות בכרם שורש החלו בשנת 2000.

על השטח שגודלו כ-150 דונם גדלים 8 זנים שונים מהם מופקים יינות היקב.

הכרם נטוע בשיפוע צפון מערבי בגובה ממוצע של 650 מטר מעל פני הים.

==לקריאה נוספת==

* 
* 
* 
* 

==קישורים חיצוניים==
* 
* [http://kosher-wine.co.il/blog/%D7%98%D7%95%D7%A8%D7%99%D7%9D-%D7%A2%D7%9C-%D7%99%D7%A7%D7%91%D7%99%D7%9D/188-2015-07-16-10-20-33.html על יקב צרעה באתר היין הכשר]
* [https://web.archive.org/web/20110520084506/http://israelwines.co.il/MiniDefault.aspx?mi=57 על יקב צרעה] באתר היין הישראלי
* ישראל פרקר, [http://gallery.preker.co.il/israelwines-old/%D7%A6%D7%A8%D7%A2%D7%94-%D7%99%D7%A7%D7%91-%D7%A9%D7%9C-%D7%9B%D7%A8%D7%9E%D7%99%D7%9D-%D7%95%D7%98%D7%A8%D7%95%D7%90%D7%A8-a-511.html צרעה - יקב של כרמים וטרואר], באתר IsraelWines
* [https://web.archive.org/web/20070513201735/http://bakbuk.co.il/htmlpage/internal.asp?cat=4&nam=1642 יקב צרעה: יינן ויינות חדשים], באתר בקבוק, 6 במאי 2007
* 
* רועי יניב, [http://www.nrg.co.il/online/55/ART1/929/247.html נווה אילן לבן, צרעה 2008], nrg, 14 באוגוסט 2009
* 
* 
* 

==הערות שוליים==

צרעה
קטגוריה:התעשייה הקיבוצית
קטגוריה:צרעה (קיבוץ)
Paranoid (שיר של קניה וסט)

Paranoid הוא שיר של אמן ההיפ הופ האמריקאי קניה וסט, בשיתוף זמר ה-R&B, מיסטר האדסון. הוא יצא ב-24 במרץ 2009, בתור הסינגל הרביעי והאחרון מאלבום הסטודיו הרביעי של וסט, 808s & Heartbreak. השיר הופק על ידי וסט בשיתוף ג'ף באסקר ופט פלין, בזמן ששלושתם כתבו את השיר ביחד עם הראפר קונסיקוונס וקיד קאדי. בזמן שהשתתף בשיר, חתם מיסטר האדסון בחברת התקליטים של וסט, GOOD Music.

== וידאו קליפ ==
הווידאו קליפ לשיר צולם בהוואי בו זמנית עם הקליפ לשיר Amazing. בריאיון עם וסט בפסטיבל הסרטים טרייבקה, הודיע כי הזמרת ריהאנה תופיע בקליפ לשיר ותוביל אותו. וסט אמר על העבודה עם ריהאנה כי "היא הבחורה הפרנואידית שלי בווידאו. היא כישרון מדהים. שיתוף פעולה איתה הוא תמיד תענוג!". הקליפ דלף לאינטרנט ב-27 במאי 2009, ולמחרת הודיע וסט בבלוג הרשמי שלו כי הווידאו שהודלף היה גרסה לא גמורה, והוא העלה לבלוג מספר צילומי מסך של הגרסה הסופית. הנחת היסוד של הקליפ נעוצה בפנטזיה המתרכזת סביב מצבה הנפשי הפרנואידי של ריהאנה, שגרם לה לחוות רצף חלומות סוריאליסטי. וסט פרסם את הקליפ ב-3 ביוני 2009, מיסטר האדסון לא מופיע בו פיזית.

== הצלחה ==
נכון לאפריל 2020, מונה ההשמעות של השיר ברשת הזרמת המדיה ספוטיפיי עומד על כ-40 מיליון.<ref></ref>

== גרסאות כיסוי ==
* ב-2010 פרסמה להקת הפופ רוק היפנית דה סוזן גרסת כיסוי לשיר.<ref></ref>
*ב-2016 ביצע הזמר ברייסון טיילר רמיקס לשיר.<ref></ref>
* ב-2018 ביצעה הזמרת האמריקאית-קולומביאנית קאלי אוצ'יס את השיר בטקס הלייב של BBC.<ref></ref>

== קישורים חיצוניים ==

* [http://www.youtube.com/watch?v=irBP5FnksKc הקליפ לשיר] Paranoid באתר יוטיוב.

== הערות שוליים ==

קטגוריה:שירי 2009
קטגוריה:שירי קניה וסט
קטגוריה:שירים באנגלית
קטגוריה:שירים שנכתבו על ידי ג'ף באסקר
קטגוריה:שירים שנכתבו על ידי קניה וסט
קטגוריה:שירים שהופקו על ידי ג'ף באסקר
קטגוריה:שירים שהופקו על ידי קניה וסט
קטגוריה:וידאו קליפים בשחור-לבן
קטגוריה:שירי גל חדש
קטגוריה:שירי סינת'-פופ אמריקאיים
קטגוריה:סינגלים בהוצאת רוק-א-פלה רקורדס
Katy Hudson

Katy Hudson (בעברית: קייטי הדסון) הוא אלבום אולפן של הזמרת האמריקאית קייטי פרי בו הופיעה תחת שם לידתה, קייטי הדסון. האלבום יצא לאור ב-23 באוקטובר 2001, כאלבום מוזיקה נוצרית שהוקלט על ידי חברת ההקלטות Red Hill.

== רשימת רצועות ==

==קישורים חיצוניים==

קטגוריה:אלבומי בכורה מ-2001
קטגוריה:אלבומי קייטי פרי
סעודת משיח

סעודת משיח היא סעודה שמקיימים בחסידות חב"ד לקראת צאת היום האחרון של חג הפסח (שביעי של פסח בישראל; יום טוב שני של גלויות בחו"ל). בחסידות ברסלב ובכמה חצרות חסידיות אחרות נוהגים לקיים בעת זו סעודה לציון הצלתו של הבעל שם טוב ביום זה, לפי המסורת שם, וקוראים לה סעודת הבעל שם טוב. 

רבי יוסף יצחק שניאורסון, השישי לשושלת חב"ד, מביא בשם אביו שהבעל שם טוב קרא כך לסעודה משום שביום זה מתגלה הארת המשיח.

==מנהגי הסעודה==
למנהג חב"ד שותים בסעודה זו ארבע כוסות של יין, כמו בליל הסדר, על פי תקנת האדמו"ר רבי שלום דובער שניאורסון משנת תרס"ו. לפי רבי מנחם מנדל שניאורסון בעת שתיית הכוסות יש לכוון כי שתייתם קשורה עם הגאולה העתידה. חסידי חב"ד נוהגים ללכת בשביעי של פסח (בחוץ לארץ: באחרון של פסח) לבתי כנסיות שונים על מנת לערוך את הסעודה ביחד עם מתפללי בית הכנסת.

==סעודות באותו זמן בחוגים אחרים==
בחלק מהחוגים מתקיימת באותו זמן סעודה בשמות אחרים. חלק מהאדמו"רים מקיימים לאחר תפילת מנחה את טיש נעילת החג (או לווית החג). בחסידות לעלוב נוהג האדמו"ר להאריך בסעודה עד שעה מאוחרת ביותר, ובסיומה מחלק "מצה לשמירה" לכל החסידים.

יש נוהגים לזמר בסעודה שירים מההגדה ומנהג סטוטשין לשיר את הפיוט "כי לו נאה כתר מלוכה". בחסידויות ברסלב, וילדניק ועוד סיפרו בסעודה את סיפור הצלתו של הבעל שם טוב ביום זה מטביעה בים בשעה שהיה בדרכו לארץ ישראל. 

הגאון מווילנה נהג לקיים סעודה באותו זמן, כמובא בספר "מעשה רב" שנדפס בתקצ"ב (1832): . הדברים מבוססים על שיטתו שישנה מצווה (למרות שאינה חובה) לאכול מצה בכל ימי הפסח, כעין מצוות ישיבה בסוכה בכל ימי חג הסוכות.

==לקריאה נוספת==
* מנהג ישראל תורה, עמ' שלד
* נטעי גבריאל הלכות פסח חלק ג, עמ' קכז

==קישורים חיצוניים==
* [http://old2.ih.chabad.info/#!g=1&url=article&id=45717 כך החלה "סעודת משיח"] סקירה על היסטורית המנהג בחב"ד, שבועון בית משיח גיליון 550
* [https://he.chabad.org/library/article_cdo/aid/1501634 מהי סעודת משיח?] באתר בית חב"ד
* הרב שמעון ויצנהדלר, [http://hageula.com/uploads/source/Ze_11/36/PN13.pdf סעודת הבעל שם טוב וסעודת משיח], 'פנסאים' גיליון 13, ניסן תשע"ז, עמ' 12–21
* [https://rabenu.org/סיפור-נסיעת-הבעל-שם-טוב-לארץ-ישראל/ סעודת משיח וסיפור נסיעת הבעל שם טוב לארץ ישראל], באתר ציון רבי נחמן מברסלב.
* 

==הערות שוליים==

קטגוריה:סעודות מצווה
קטגוריה:פסח
קטגוריה:חסידות חב"ד
קטגוריה:הבעל שם טוב
אדרעי

אדרעי במפה מהמאה ה-17
אֶדְרֶעִי הוא יישוב מקראי שנכבש על ידי בני ישראל מידי עוג מלך הבשן, ומאוחר יותר נכלל בנחלת חצי שבט מנשה שהתיישב בעבר הירדן המזרחי.

==היסטוריה==
אדרעי הייתה העיר הראשית של תת-מחוז ארגוב הישראלי שהוא חלק ממחוז הבשן, והייתה לפי המסורת עיר מוקפת חומה מימות יהושע בן נון (דברים ג', כפתור ופרח פרק ח'). העיר מוזכרת ברשימת ערי כנען המופיעה בפפירוס אנאסטאזי א. בזמן בית שני הייתה אדרעי מעיירות הספר המזרחי של ארץ ישראל שנכבשו על ידי ינאי המלך. היישוב היהודי באדרעי התקיים מאות שנים, ובתלמוד מובאת הלכה בשם האמורא רבי תנחומא אדרעיה.

שבט בני קינוקאע היהודי שגורשו על ידי המוסלמים מית'ריב התיישבו באדרעי. בדרעא נמצא משקוף מהמאה ה-8 עם כתובת עברית ומנורה. באדרעי הייתה גם מסורת כי נראתה שם האבן הגדולה שרצה עוג מלך הבשן לזרוק על משה (מסכת ברכות, פרק הרואה) ושכל הרואה אותה חייב לברך "שעשה לי נס במקום הזה".

רבי אשתורי הפרחי, שביקר במקום במאה ה-14 מצא בו קהילה יהודית. הוא כתב כי באדרעי נמצאים קברותיהם של אלדד ומידד.

==מיקום==
שרידי העיר המקראית חבויים בתל שבתוך העיר הסורית דרעא של ימינו, ונמצאו בה חרסים מתקופת הברזל. בסביבה מצויות מערות גדולות. יש הסוברים כי אדרעי המקראית היא העיר אזרע בסמוך לדרעא.

== הערות שוליים ==

קטגוריה:יישובי המקרא
קטגוריה:יישובים יהודיים בארץ ישראל בתקופת בית שני
קטגוריה:יישובים יהודיים בארץ ישראל בתקופת המשנה והתלמוד
קטגוריה:נחלת שבט מנשה
רקוויזיט

אקדח – דוגמה לאביזר יד בהצגהרקוויזיט הוא אביזר בתיאטרון, אשר נהוג להגדירו ככל פריט שאינו רהיט, תלבושת או תפאורה, אבל כזה הנדרש בפעולת העלילה, נחוץ בהצגה ומסייע להתפתחותה.

הבחנה נוספת בין תפאורה לרקוויזיט נעוצה בשימוש באביזר על ידי שחקן בהצגה - אם השחקן אינו משתמש או נוגע באביזר, משמע שהאביזר יוגדר כחלק מהתפאורה.

== סוגי רקוויזיטים ==
קיימים שני סוגי אביזרים (רקוויזיטים) מובחנים:
* אביזרי במה – אביזרים קבועים על הבמה: תמונה, ספר, וילון, שטיח וכדומה.
* אביזרי יד – כאשר הרקוויזיט נישא, נאחז או מופעל על ידי שחקן בהצגה. לדוגמה: תיק, כלי נשק, מכתב, מסכה ועוד.
==דוגמה לשימוש ברקוויזיט בהצגה==
במחזה "מקבת'" של ויליאם שייקספיר משנת 1606 (לערך), אחד הרקוויזיטים הוא במרכז העלילה ומוביל אותה: דף הנייר משמש כרקוויזיט מרכזי לגלגול הסיפור ולהבנת המהפך שמתחולל בליידי מקבת', כיוון שהוא חושף בפני הצופים את דמותה האמיתית, ראשית כאישה חתרנית ובהמשך כאישה ההופכת קורבן למעשה הזוועה שעודדה. בסצנה הראשונה והאחרונה בה ליידי מקבת' מופיעה, היא אוחזת בדף נייר המסמל באופן אירוני את המחולל של סיפור הזוועה – המכתב שעודד אותה לדחוף את בעלה לרצח ומעשה זוועה – בעקבות נבואת המכשפות כי מקבת' יהיה מלך. אותו המכתב מחולל שיגעון ומוות של דמות סהרורית חסרת שינה כשהוא הופך לרעל במוחה על מעשה הזוועה שעודדה, ומתוך שינה היא מוציאה דף נייר וכותבת בו דברים, בחזרתיות אין קץ.

== לקריאה נוספת ==
* ז' הייזנר וק' חזקיה, החוויה התאטרונית: מבוא לדרמה ולתיאטרון, האוניברסיטה הפתוחה, 2006

== קישורים חיצוניים ==

* [http://ocw.openu.ac.il/opus/bin/en.jsp?enZone=External_Application15 הספר החוויה התיאטרונית: מבוא לדרמה ולתיאטרון], באתר פאר
* [http://william-shakespeare.classic-literature.co.uk/the-tragedie-of-macbeth/ Classic Literature Library] – גרסת HTML של המחזה מקבת' 
* [https://web.archive.org/web/20070808122902/http://www.shakespearenet.net/macbeth/macbreak.htm shakespeareNet] – תקציר המחזה מקבת', סצנה אחר סצנה 
* [http://www.shakespeare.co.il/play.php?play=macbeth/ Macbeth] – ויליאם שייקספיר, מקבת', תרגום לעברית: דורי פרנס, באתר "שייקספיר ושות'"

קטגוריה:תיאטרון
קטגוריה:אמנות הבמה
דבוצ'קה

דבוצ'קה (DeVotchKa) הוא הרכב אנסמבל ייחודי המושפע מתרבויות אתניות שונות ברחבי העולם. ההשפעה ניכרת במוזיקה הצוענית, מוזיקה יוונית, מוזיקה סלאבית, סגנון הבולרו הספרדי והמריאצ'י המקסיקני. ההרכב משלב סימולטנית מוזיקת עולם עם מוזיקת פאנק רוק ופולק אמריקאי. מקור השם דבוצ'קה ברוסית (девочка) ומשמעו "נערה".

ההרכב הוקם על ידי ניק אורטה בעיר דנוור ב-1997. ניק אורטה ידוע גם בקריירת הסולו שלו ביצירת פסקולים לסרטים (ביניהם פסקול הסרט "אני אוהב אותך פיליפ מוריס" בכיכובו של ג'ים קארי). אורטה שר ומנגן במספר כלים בנוסף לגיטרה (חצוצרה, בוזוקי, טרמין ופסנתר). חברי הרכב נוספים הם טום הגרמן (כינור, אקורדיון, ופסנתר), הזמרת 
ג'יני שרודר (קונטרבס, סוזאפון וחליל) ושון קינג (כלי הקשה וחצוצרה).

==קישורים חיצוניים==

* 

קטגוריה:להקות פולק רוק
קטגוריה:מוזיקת עולם
קטגוריה:רביעיות מוזיקליות
קטגוריה:להקות שהוקמו בשנת 1997
כרעם ביום בהיר

כרעם ביום בהיר הוא ביטוי עברי המתאר אירוע בלתי-צפוי, שהתחולל במפתיע, בדומה להפתעה שיעורר רעם אם יישמע ביום בהיר, נטול עננים. 

דוגמאות:
* בשנת 1900 סיפר העיתון "המגיד" לקוראיו: "כרעם ביום בהיר באה אלינו השמועה מאודיסה, כי בתי הספר נסגרים".
* ביום שבו נודע על מעצרו של ישראל בר, איש אמונו של דוד בן-גוריון, כחשוד בריגול פתח מאמר המערכת של "מעריב" במילים: "כרעם ביום בהיר נפלה עלינו הידיעה על מעצרו של ישראל בר והאשמתו בריגול לטובת מדינה זרה, אשר יחסיה עם אויבינו בנפש הם הדוקים ביותר." 

ביטוי סלנג בעל משמעות קרובה הוא "נפל מהשמים".

באנגלית משמש למטרה זו ביטוי בעל אופי דומה, "Out of the Blue", שניתן לתרגמו מילולית כ"מן הכחול", כאשר המילה blue (כחול) בביטוי מרמזת לשמים הכחולים מהם לא מצפים לדבר מה בלתי שגרתי. צורה מאורכת יותר של האמרה, שבה משמעות המילה blue בהירה ומפורשת יותר, היא out of the clear blue sky (מתוך שמי התכלת הבהירים; או הווריאציה הקלה out of a clear blue sky, מתוך שמי תכלת בהירים). 

==קישורים חיצוניים==

== הערות שוליים ==

קטגוריה:מילים וביטויים בעברית
קטגוריה:רעם
The Prophet: The Best of the Works

The Prophet The Best Of The Works Front.jpg הוא אלבום אוסף של הראפר האמריקאי טופאק שאקור, לאחר מותו בשנת 1996. האלבום יצא בשנת 2003 על ידי חברת התקליטים Death Row Records. הוא כולל מספר שירים מהאלבומים All Eyez on Me, Thug Life: Volume 1 ו-The Don Killuminati: The 7 Day Theory.

== רשימת השמעה ==
# Only God Can Judge Me
# Just Like Daddy
# Me and My Girlfriend
# Against All Odds
# Tradin' War Stories
# Skandalouz
# 2 of Amerikaz Most Wanted
# To Live & Die in LA
# California Love
# Pour Out a Little Liquor
# Life of an Outlaw
# All Eyes on Me
# Wanted: Dead Or Alive
# Starin' Through My Rear View

==קישורים חיצוניים==

קטגוריה:אלבומי טופאק שאקור
קטגוריה:אלבומי אוסף באנגלית
קטגוריה:אלבומי אוסף שהתפרסמו לאחר מות מבצעיהם
Papa'z Song

Papa'z Song הוא שיר של הראפר האמריקאי טופאק שאקור. יצא כסינגל הרביעי והאחרון מתוך אלבום הסטודיו השני של שאקור, Strictly 4 My N.I.G.G.A.Z. השיר הגיע בשיאו למקום ה-24 במצעד שירי הראפ של הבילבורד ולמקום ה-87 במצעד הבילבורד הוט 100. בשיר משתתף מופרים שאקור, אחיו החורג והמבוגר של שאקור, בנו של מוטולו שאקור.

== רשימת השמעה ==
# Papa'z Song
# Dabastard's Remix
# Vibe Tribe Remix
# Peep Game
# Cradle To the Grave

== קישורים חיצוניים ==

קטגוריה:שירי 1994
קטגוריה:שירי טופאק שאקור
קטגוריה:שירים באנגלית
קטגוריה:שירים על אבות
קטגוריה:שירי היפ הופ אמריקאיים
קטגוריה:סינגלים בהוצאת אינטרסקופ רקורדס
So Many Tears

So Many Tears הוא שיר של הראפר האמריקאי, טופאק שאקור. הוא יצא לאור בתור הסינגל השני והרצועה הרביעית מתוך אלבום הסטודיו השלישי של שאקור, Me Against the World. הוא ידוע בתור אחד השירים העצובים ומלאי הרגש של שאקור, כפי שהוא שר על הכאב וסבל שעבר. לשיר יצא קליפ, אך היות שבאותו זמן שהה שאקור בכלא הוא לא הופיע בקליפ מלבד מספר תמונות שלו. ההרמוניה של השיר היא סימפול משירו של סטיבי וונדר, That Girl. השיר הגיע בשיאו למקום ה-6 במצעד שירי הראפ בארצות הברית ולמקום ה-44 במצעד הבילבורד הוט 100.

So Many Tears נכלל גם באלבום האוסף של שאקור, Greatest Hits בשנת 1998.

השיר הושמע בסרט הדוקומנטרי Bastards of the Party, המציג את היריבות בין כנופיית בלאדס לכנופיית קריפס.

== רשימת השמעה ==
# So Many Tears
# So Many Tears (רמיקס Key of Z)
# So Many Tears (רמיקס Reminizim')
# Hard to Imagine
# If I Die 2Nite

==קישורים חיצוניים==

קטגוריה:שירי 1995
קטגוריה:שירי טופאק שאקור
קטגוריה:שירי היפ הופ אמריקאיים
קטגוריה:סינגלים בהוצאת אינטרסקופ רקורדס
ישר אוילר

ישר אוילר מסומן באדום. עובר דרך מפגש התיכונים (בכחול), הגבהים (בירוק) והאנכים האמצעיים (בצהוב-חום)
בגאומטריה, ישר אוילר הוא ישר מיוחד שמוגדר למשולש כלשהו. הוא קרוי על שמו של לאונרד אוילר שגילה אותו והוכיח את קיומו ב-1765.

ישר אוילר עובר במספר נקודות חשובות: מפגש התיכונים, מפגש הגבהים ומפגש האנכים האמצעיים. נוסף על כך, נמצאות עליו גם מרכז מעגל תשע הנקודות, ונקודות נוספות.

ישר אוילר מתנוון ואינו מוגדר עבור משולש שווה-צלעות, כי בו כל ארבע הנקודות מתלכדות.

== הוכחות==

=== הוכחה להימצאות מפגש הגבהים ===
נוכיח גם ש-3 הגבהים נפגשים בנקודה. נסמן את מפגש האנכים האמצעים ב-O ואת מפגש התיכונים ב-M.

נסמן את H כנקודה על המשך הקרן מ-M ל-O כך ש-<math>|MO|=2|OH|</math>. נעביר תיכון מ-A שעובר דרך M, ופוגש את צלע BC בנקודה 'A. נשים לב כי <math>|A'M|=2|MA|</math> בגלל שמפגש תיכונים חוצה תיכון ביחס 1:2. לכן, <math>\triangle A'OM \sim \triangle AHO</math> לפי זווית משותפת ויחס של 1:2. לכן, <math>BC\perp A'O \| AH</math> כי A'O אנך אמצעי ל-BC. אז, AH אנך ל-BC. בצורה דומה לשאר הצלעות, וכך נקבל ש-H מפגש הגבהים, ו-O, M, H על ישר ביחס 1:2.

==קישורים חיצוניים==

* 

קטגוריה:גאומטריה
קטגוריה:משולש
קטגוריה:לאונרד אוילר
קטגוריה:משפטי קוליניאריות
אפרומן

ג'וזף אדגר פורמן (באנגלית: Joseph Edgar Foreman; נולד ב-28 ביולי 1974) הידוע בשם הבמה אפרומן (Afroman) הוא ראפר ומוזיקאי אמריקאי.

אפרומן מוכר בעיקר בזכות שירו המצליח שזכה לפרסום ברחבי העולם ואף הגיע למקום הראשון במצעדי הפזמונים בבריטניה, אוסטרליה וגרמניה והיה מועמד לפרס גראמי.

==דיסקוגרפיה==
* My Fro-losophy (1998) 
* Because I Got High (2000)
* Sell Your Dope (2000) 
* The Good Times (2001) 
* Afroholic... The Even Better Times (2004) 
* Jobe Bells (2004)
* 4R020 (2004)
* The Hungry Hustlerz Starvation Is Motivation (2004)
* Drunk 'n' High (2006)
* A Colt 45 Christmas (2006)
* Waiting to Inhale (2008)
* Greatest Hitz Live (2008) 
* Frobama Head of State (2009)

==קישורים חיצוניים==

* 

קטגוריה:ראפרים אמריקאים
קטגוריה:גיטריסטים אמריקאים
קטגוריה:אמנים אמריקאים הידועים בשם במה
קטגוריה:אמריקאים שנולדו ב-1974